CELEX: 32006D0167(01)
Language: hr
Date: 2006-02-21 00:00:00
Title: 2006/167/EZ: Odluka Vijeća od 21. veljače 2006. o zaključivanju Protokola uz Sporazum između Europske zajednice i Republike Islanda i Kraljevine Norveške o kriterijima i mehanizmima za utvrđivanje države nadležne za razmatranje zahtjeva za azil podnesenog u državi članici, Islandu ili Norveškoj  Tekst značajan za EGP

19/Sv. 12
            
            
               HR
            
            
               Službeni list Europske unije
            
            
               96
            
         32006D0167(01)
   
               L 057/15
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 21. veljače 2006.
   o zaključivanju Protokola uz Sporazum između Europske zajednice i Republike Islanda i Kraljevine Norveške o kriterijima i mehanizmima za utvrđivanje države nadležne za razmatranje zahtjeva za azil podnesenog u državi članici, Islandu ili Norveškoj
   (Tekst značajan za EGP)
   (2006/167/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 63. točku stavak 1. točku (a), u vezi s prvom rečenicom prvog podstavka članka 300. stavka 2. i prvi podstavak članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Komisija je u ime Europske zajednice s Republikom Islandom i Kraljevinom Norveškom ispregovarala Protokol uz Sporazum između Europske zajednice i Republike Islanda i Kraljevine Norveške o kriterijima i mehanizmima za utvrđivanje države nadležne za razmatranje zahtjeva za azil podnesenog u državi članici, Islandu ili Norveškoj.
            
         
               (2)
            
            
               Protokol je u ime Europske zajednice potpisan 29. lipnja 2005., pod uvjetom njegova kasnijeg zaključivanja, sukladno Odluci od 13. lipnja 2005.
            
         
               (3)
            
            
               Protokol treba biti odobren.
            
         
               (4)
            
            
               Ujedinjena Kraljevina i Irska, u skladu s člankom 3. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice, sudjeluju u donošenju i primjeni ove Odluke.
            
         
               (5)
            
            
               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke, nije njome obvezana niti se ona na nju primjenjuje,
            
         ODLUČILO JE SLJEDEĆE:
   Članak 1.
   Ovim se u ime Zajednice odobrava Protokol uz Sporazum između Europske zajednice i Republike Islanda i Kraljevine Norveške o kriterijima i mehanizmima za utvrđivanje države nadležne za razmatranje zahtjeva za azil podnesenog u državi članici, Islandu ili Norveškoj.
   Tekst Protokola priložen je ovoj Odluci.
   Članak 2.
   Predsjednik Vijeća daje obavijest koja je utvrđena drugim stavkom članka 5. Protokola (2).
   Članak 3.
   Ova se Odluka objavljuje u Službenom listu Europske unije.
   
      Sastavljeno u Bruxellesu 21. veljače 2006.
      
         
            Za Vijeće
         
         
            Predsjednica
         
         K. GASTINGER
      
   
   
      (1)  Mišljenje doneseno 13. prosinca 2005. (još nije objavljeno u Službenom listu).
   
      (2)  Datum stupanja na snagu Protokola je prvi dan drugoga mjeseca nakon što ugovorne stranke ne izvrše obavješćivanje.